
专讘讬谞讜 讞谞谞讗诇

讜讛转讜专讛 讛注讬讚讛 注诇 讻诇讬 讞专住 砖讗讬谞讜 讬讜爪讗 诪讬讚讬 讚讜驻讬讜 诇注讜诇诐.



讜诪拽砖讬谞谉 诪讗讬 砖谞讗 诪讬讬谉 谞住讱 讚讚专讬砖 诪专讬诪专 拽讜谞讬讗 讘讬谉 讗讜讻诪讬 讘讬谉 讞讬讜专讬 讘讬谉 讬专讜拽讬 砖专讜.



讜讻讬 转讬诪讗 讞诪抓 讘驻住讞 讚讗讜专讬讬转讗 讬讬谉 谞住讱 诪讚专讘谞谉 讜讛讗 讻诇 讚转拽讜谉 专讘谞谉 讻注讬谉 讚讗讜专讬讬转讗 [转拽讜谉] 讗诇讗 讬讬谉 谞住讱 转砖诪讬砖讜 讘爪讜谞谉 讜住讙讬 诇讬讛 讘砖讻砖讜讱:



专' 注拽讬讘讗 砖讗诇 讻讜' 讜讗住讬拽谞讗 讛诇讻转讗 诪转注谞讬谉 诇砖注讜转. 讻讘专 驻讬专砖谞讜 讘诪住讻转 转注谞讬转:



讜拽谞拽谞讬诐 砖诇 注讜讘讚讬 讻讜讻讘讬诐 诇讗讞专 讬"讘 讞讜讚砖 诪讜转专讬谉 讘拽谞拽谞讬诐 诪讝讜驻转讬谉 砖谞砖专讛 讝讬驻转谉. 讜讗讞专讬 讻谉 谞砖转诪砖 讘讛谉 注讜讘讚 讻讜讻讘讬诐 讘讬讬谉 讚驻讬' 讘转诇诪讜讚 讗"讬 讗诪专讜 讞讻诪讬诐 注诇 讬讚讬 讝驻转 讛谉 讘讜诇注讜转. 讜砖讗讬谞谉 诪讝讜驻转讬谉 诪诪诇讗谉 诪讬诐. 讜诪注专谉 砖诇砖讛 讬诪讬诐 讻讜':



讜砖讬诪砖 诪砖讛 专讘讬谞讜 讘讝' 讬诪讬 讛诪诇讜讗讬诐 讘讞诇讜拽 砖讗讬谉 注诇讬讜 讗讬诪专讗. 驻讬' 讗讬诪专讗 讗诇 注诇诐:



讬专讜砖诇诪讬 讛讜专讛 专' 讬专诪讬讛 讘讗诇讬谉 驻转专讬讬讗 专讘专讘讬讬讗 诪诪诇讗谉 诪讬诐 讜诪注专谉 诪注转 诇注转 讙' 讬诪讬诐 讜砖专讜. 讘转讜专转 拽谞拽谞讬诐 砖诇 讞专砖 砖讗讬谞谉 诪讝讜驻驻讜转:



讗专诪讗讬 讗讬转讘专 讝讬拽讬讛 讜拽讬讘诇讬讛 讬砖专讗诇 诇讞诪专讬讛 讚讬讚讬讛 讜讗诪专讜 专讘谞谉 诪诪诇讗讛讜 (讬讬谉) 诪讬诐 讜诪注专讛 诪注转 诇注转 讙' 讬诪讬诐 讜诪讜转专. 专' 讬讬住讗 讗讝诇 诇爪讜专 讞诪讗 讬转讛讜谉 讝驻转讬谉 注讜讘讚讬 讻讜讻讘讬诐 讝讬拽讬谉 讝注讬专讬谉 讜讬砖专讗诇 讝讘谞讬谉 诇讛讜谉 讜讗住专 诇讛讜谉. 讜讻谉 专' 讬爪讞拽 讜专' 诪谞讬 讗住专讬谉:



讛讞专爪谞讬诐 讜讛讝讙讬谉 砖诇 注讜讘讚讬 讻讜讻讘讬诐 讗住讜专讬谉 [讜讗讬住讜专谉] 讗讬住讜专 讛谞讗讛 讚讘专讬 专' 诪讗讬专. 讜讞讻"讗 诇讞讬诐 讗住讜专讬谉 讬讘砖讬诐 诪讜转专讬谉. 讜诪驻专砖 诇讞讬谉 讘转讜讱 讬"讘 讞讚砖. 讬讘砖讬谉 诇讗讞专 讬"讘 讞讚砖. 讗诪专 专' 讬讜讞谞谉 讻砖讛谉 讗住讜专讬谉 讘转讜讱 讬"讘 讞讜讚砖 讗驻讬' 讘讛谞讗讛 讗住讜专讬谉. 诇讗讞专 讬"讘 讞讚砖 讗驻讬' 讘讗讻讬诇讛 诪讜转专讬谉.



讗"专 讝讘讬讚 讚讜专讚讬' 讚注讜讘讚讬 讻讜讻讘讬诐 讘转专 讬"讘 讬专讞讬 砖转讗 砖专讬.





专砖讘"讗

 讗诪专 专讘 讝讘讬讚 讚讜专讚讬讗 讚讞诪专讗 讚讗专诪讗讬 诇讘转专 转专讬住专 讬专讞讬 砖转讗 砖专讜 讜讻讜', 讜讗诪专 专讘 讗讞讗 讘专讬讛 讚专讘 讗讬拽讗 讛谞讬 驻讜专爪谞讬 讚讗专诪讗讬 诇讘转专 转专讬住专 讬专讞讬 砖转讗 砖专讜. 讜砖诪注转讬 诪砖诐 专讘谞讜 讬注拽讘 讝"诇 讚讗讬谞讜 拽专讜讬 讚讜专讚讬讗 讗诇讗 诇讗讞专 砖谞转诪讚讜 讜谞转诪爪讛 讬讬谉 诇讙诪专讬 注诇 讬讚讬 砖转诪讚谉, 讗讘诇 拽讜讚诐 诇讻谉 诇讗 讚讜专讚讬讗 诪拽专讬 讗诇讗 砖诪专讬诐, 讜诇注讜诇诐 讗住讜专讬谉 讜讗驻讬诇讜 诇讗讞专 讬"讘 讞讚砖 [讛讜讗讬诇] 讜讬讬谉 讛专讘讛 讘讛谉. 讜讗诐 谞转谉 诪讛谉 讘注讬住讛 讻讚专讱 砖注讜砖讬谉 讘诪拽讜诪讜转 砖诪讬讘砖讬谉 讛砖诪专讬诐 讘转谞讜专 讜诪讞诪讬爪讬谉 讘讛谉 讗转 讛注讬住讛 讻诇 讛驻转 讗住讜专讛 讚讻诇 讚注讘讬讚 诇讟注诪讗 讗驻讬诇讜 讘讗诇祝 诇讗 讘讟讬诇. 讜转谞谉 讘诪住讻转 转专讜诪讜转 (驻"讬 诪"讘) 转驻讜讞 砖专住拽讜 讜谞转谞讜 讘注讬住讛 [讜讞诪爪讛] 讗住讜专讛. 讜讘转讜住驻转讗 诪住讻转 转专讜诪讜转 讘驻专拽 讗讞专讜谉 (讛讬"讘) 转谞讬讗: 砖诪专讬 谞讻专讬 砖讬讘砖讜 讗住讜专讬谉 讘讛谞讗讛, 讜住转诐 砖讬讘砖讜 诇讗讞专 砖谞讬诐 注砖专 讞讚砖 拽讗诪专, 讚讛讗 诪驻专砖讬谞谉 讬讘砖讬诐 讚诪转谞讬转讬谉 诇讗讞专 砖谞讬诐 注砖专 讞讚砖, 讜讻诇 转讜讱 砖谞讬诐 注砖专 讞讚砖 诇讞讬谉 拽专讬谞谉 诇讛讜. 讜诇驻讬 讚讘专 讝讛 爪专讬讱 诇注讬讬谉 讘转诪爪讬转 讛讬讬谉 讛谞讚讘拽 讘讚讜驻谞讬 讛拽谞拽谞讬诐 砖拽讜专讬谉 专讬砖, 讗诐 讬砖 诇讜 讛讬转专 诇注讜诇诐 讜讗驻讬诇讜 诇讗讞专 砖谞讬诐 注砖专 讞讚砖. 讜讗讬驻砖专 砖讛讜讗 诪转讬讬讘砖 讘讬讜转专 讜讻诇讛 讻诇 诇讞诇讜讞讬转 砖讘讜, 讜讗驻讬诇讜 砖讜专讬谉 讗讜转讜 讘诪讬诐 讗讬谞讜 讞讜讝专 诇诇讞讜转讜, 诪讛 砖讗讬谉 讻谉 讘砖诪专讬诐. 讜诪注砖讬诐 讘讻诇 讬讜诐 砖诪砖转诪砖讬诐 讘拽谞拽谞讬诐 砖诇 谞讻专讬诐 诇讗讞专 砖谞讬诐 注砖专 讞讚砖 讜讗讬谉 诪拽诇驻讬谉, 讜讛谞讞 诇讛诐 诇讬砖专讗诇, 讗祝 注诇 驻讬 砖讗讬谞谉 谞讘讬讗讬诐 讘谞讬 谞讘讬讗讬诐 讛谉 (转讜讛"讘 讘讬转 讞诪讬砖讬 砖注专 讙').



讗诪专 专讘 驻驻讗 讛讗讬 讗讘讟讗 讚讟讬讬注讬 讘转专 转专讬住专 讬专讞讬 砖转讗 砖专讜. 讜讛诐 讛谞讜讚讜转 讜讛讻诇讬诐 讛拽讟谞讬诐 砖讛住讜讞专讬诐 诪讜诇讬讻讬谉 讘讛谉 讬讬谉 转讚讬专 讘讚专讻讬诐, 讜讻砖砖讜转讬谉 讝讛 谞讜转谞讬谉 讘讜 讗讞专 诪讞讬专转讛, 讜讻谉 注讜砖讬谉 转讚讬专, 讜诪转讜讱 讻讱 讘讜诇注 讛专讘讛 讻讗讬诇讜 讛讻谞讬住讜 诇拽讬讜诐, 讜诇驻讬讻讱 讗讜转谉 讘专讗诇砖 砖诪讜诇讬讻讬谉 讘讬讚谉 注讜讘专讬 讚专讻讬诐, 讛讻砖专 讙讚讜诇 讛谉 爪专讬讻讬谉 (转讜讛"讘 讘讬转 讞诪讬砖讬 砖注专 讜).





专讬讟讘"讗

讛讗 讚讗诪专讬谞谉 诪转注谞讬谉 诇砖注讜转 诇讗 讘讗 诇讜诪专 砖诪转驻诇诇讬谉 讘讜 转驻诇转 转注谞讬转 讚讛讗 讘诪住讻转 转注谞讬讜转 讗诪专讬谞谉 诪转注谞讬谉 诇砖注讜转 讜讛诪转注谞讛 诇砖注讜转 诪转驻诇诇 转驻诇转 转注谞讬转 讚讗诇诪讗 转专讬 诪讬诇讬 谞讬谞讛讜 讜讙诐 诇讗 讘讗 诇讜诪专 砖讬砖 专砖讜转 诇讗讚诐 诇讛转注谞讜转 诇砖注讜转 讚讛讗 驻砖讬壮 讗诇讗 讻讱 讛讜讗 讛注谞讬谉 讚注讬拽专 转注谞讬转 砖讗讚诐 诪拽讘诇 注诇讬讜 讗祝 注诇 驻讬 砖讗讬谞讜 谞讚专讜 讗住专 讻诇诇 讜诇驻讬讻讱 诇讜讛 讗讜转讜 讜驻讜专注 诪讻诇 诪拽讜诐 讛专讬 讛讜讗 诪注讬谉 谞讚专讬 爪讚拽讛 砖诪拽讘诇 注诇讬讜 诇注砖讜转 转砖讜讘讛 讜诇讛转讜讚讜转 注诇 注爪诪讜 讜诇驻讬讻讱 讗诪专讜 砖讛讜讗 诇讜讛 讗讜转讜 讻注讬谉 砖讗诪专讜 讘讗讜诪专 住诇注 讝讛 诇爪讚拽讛 讚注讚 砖诇讗 讘讗 诇讬讚 讙讘讗讬 诪讜转专 诇砖谞讜转诐 讜注诇 讝讛 讗诪专讜 砖诐 讘注谞讬谉 诇讜讛 讗讚诐 转注谞讬转讜 讜驻讜专注 讜讻讬 谞讚专 讛讜讗 讗讬 谞诪讬 诇讗 讬讛讗 讗诇讗 谞讚专 诇讜诪专 砖讗讬谞讜 谞讚专讬 讗讬住专 讜诪讻诇 诪拽讜诐 讛讜讗 谞讚专讬 讛拽讚砖 讜讻诪讜 砖驻讬壮 砖诐 专讘讬谞讜 讛讙讚讜诇 讝状诇 讜注诇 讝讛 谞住转驻拽讜 讘转注谞讬转 砖注讜转 讻讬 讗讜诇讬 讗讬谉 讘讜 注讬拽专 诇转驻讜住 讘讜 谞讚专 讻诇诇 讜讬讻讜诇 诇讞讝讜专 讘讜 讜讗住讬拽谞讗 讚诪转注谞讬谉 诇讜诪专 砖讞讬讬讘 诇拽讬讬诐 讚讘专讜 讜讗诪专讜 注讜讚 砖诪转驻诇诇 讘讜 转驻诇转 转注谞讬转 讜讝讛讜 讻驻转讜专 讜驻专讞 讜讘诪拽讜诪讛 讗诪壮 讜讛讜讗 砖诇讗 讟注诐 讻诇讜诐 讻诇 讛讬讜诐 讜驻专讻讬谞谉 讗诐 讻谉 驻砖讬讟讗 讜诪讛讚专讬谞谉 诇讗 爪专讬讻讛 讚讗讬诪诇讱 讗讬诪诇讜讻讬壮 讜专状砖讬 讝状诇 驻讬专砖 砖诇讗 讟注诐 砖讞专讬转 砖诇讗 诇砖诐 转注谞讬转 讗诇讗 砖谞诪诇讱 讗讞专讬 讻谉 诇讛砖诇讬诐 讛讬讜诐 讘转注谞讬转 讜讻讬讜谉 砖砖拽注讛 注诇讬讜 讞诪讛 讘转注谞讬转 讜讙诐 诇讗 讟注诐 讻诇讜诐 讻诇 讛讬讜诐 讛专讬 讝讛 转注谞讬转 讜诪转驻诇诇 讘转驻诇转 诪谞讞讛 转驻诇转 转注谞讬转 讜讛拽砖讜 注诇讬讜 讚讛讗 讗诪专讬谞谉 讛转诐 讚讻诇 转注谞讬转 砖诇讗 拽讘诇讛 注诇讬讜 诪讘注讜讚 讬讜诐 诇讗 砖诪讛 转注谞讬转 讜讗诪专讜 讗诇讬讘讗 讚砖诪讜讗诇 讚爪专讬讱 诇拽讘诇讜 讘转驻诇转 讛诪谞讞讛 讜讬砖 诇讜诪专 讚讛转诐 诇注谞讬谉 转注谞讬转 讙诪讜专 讗讘诇 诇转注谞讬转 砖注讜转 注讜诇讛 讚住讜祝 住讜祝 讛专讬 拽讘诇 讙诐 砖注讜转 讗诇讜 诪拽讜讚诐 诇讻谉 讜拽状诇 讗诐 讻谉 诇诪讛 讗诪专讜 砖诐 讚讚诪讬 诇诪驻讜讞讗 讚诪诇讬 讝讬拽讗 诇讬讛讜讬 讻转注谞讬转 砖注讜转 诪讬讛转 讜讬砖 诇讜诪专 讚讻讬讜谉 讚讗讬讛讜 诇转注谞讬转 讙诪讜专 谞转讻讜讜谉 讗祝 诇转注谞讬转 砖注讜转 讗讬谞讜 注讜诇讛 诇讜 讜诇驻讬 讝讛 讗转讬 砖驻讬专 诪讛 砖讗诪专讜 讘讬专讜砖诇诪讬 讛专讬谞讬 讘转注谞讬转 注讚 砖讗砖谞讛 驻专拽讬 讜讞砖讘讜讛讜 转注谞讬转 砖注讜转 讜讻砖讗诪专讜 讻诇 转注谞讬转 砖诇讗 砖拽注讛 注诇讬讜 讞诪讛 讗讬谞讜 转注谞讬转 讗讬谞讜 讗诇讗 诇注谞讬讬谉 诪拽讘诇 注诇讬讜 转注谞讬转 讙诪讜专 讜讘转讜住驻讜转 讗诪专讜 诇讗 爪专讬讻讛 讚讗讬诪诇讱 讗诪诇讜讻讬 讻讬 诪讘注讜讚 讬讜诐 拽讘诇 注诇讬讜 讘转驻诇转 讛诪谞讞讛 诇讛转注谞讜转 诇诪讞专 注讚 讞爪讜转 讜讻砖讛讙讬注 讞爪讜转 拽讘诇 诇讛砖诇讬诪讜 讘转注谞讬转 讚讛砖转讗 讛讜讬 转注谞讬转 讜诪转驻诇诇 转驻诇转 转注谞讬转 讚住讜祝 住讜祝 讛专讬 拽讘诇讜 注诇讬讜 诪讘注讜讚 讬讜诐 讜砖拽注讛 注诇讬讜 讞诪讛 讜诇讗 讟注诐 讻诇讜诐 讻诇 讗讜转讜 讛讬讜诐 讗诇讗 砖讘讗 讘诪驻讜讝专 讘拽讘诇转 砖注讜转 讜讗讬谉 诇谞讜 砖讬讟转 讛讬专讜砖诇诪讬 砖讗诪专讜 讛专讬谞讬 讘转注谞讬转 注讚 砖讗砖诇讬诐 驻专拽讬 讜讘诪拽讜诪讛 驻专砖转讬讛 讬讜转专 讘住状讚.



讛讗讬 讚讜专讚讬讗 讚讗专诪讗讬 讻讜壮. 拽砖讬讗 诇讬讛 诇专状转诐 讝状诇 诪讛 砖讗诪专讜 讘转讜住驻转讗 砖诪专讬诐 砖讬讘砖讜 讗住讜专讬谉 讜转讬专抓 讚讛转诐 讘砖诇讗 谞转诪讚讜 讜讛讻讗 讘砖谞转诪讚讜 讬驻讛 讜讗讞专 讻谉 注讘专 注诇讬讛诐 砖谞讬诐 注砖专 讞讚砖 讜注诇 讚专讱 讝讛 讛转讬专讜 讙诐 讞专爪谞讬诐 讜讝讙讬诐 砖诇 讙讜讬诐 讜讘讗专抓 讗砖讻谞讝 砖谞讛讙讜 诇讞诪抓 注讬住讛 讘砖诪专讬诐 砖诇讗 谞转诪讚讜 讛专讬 讛讻诇 讗住讜专 讘讛谞讗讛 讚讻讬讜谉 讚诪讜拽讬诐 讗讜拽诪讬 讻诪讗谉 讚讗讬转讬讛 诇讗讬住讜专讗 讘注讬谞讬讛 讚诪讬.





讛诪讗讬专讬

讗注"驻 砖驻讬专砖谞讜 诇注谞讬谉 讬讬谉 谞住讱 砖讻诇讬 讞专住 讛砖讜注讬诐 讘讗讘专 讗诐 讛讬讜 砖讞讜专讬诐 讗讜 诇讘谞讬诐 讜砖讗讬谉 讘讛诐 讘拽注讬诐 讚讬谞诐 讻砖讗专 讻诇讬诐 诇讛转讬专诐 讘讛讚讞讛 讗讜 砖讻砖讜讱 诇注谞讬谉 讛驻住讞 讗讬谉 讘讛诐 讛讻砖专 讻诇诇 专"诇 砖讻诇 讻诇讬 讞专住 砖谞砖转诪砖 讘讜 讞诪抓 讘砖讗专 讬诪讜转 讛砖谞讛 讗驻讬诇讜 砖讜注 讘讗讘专 讜讗驻讬诇讜 砖讞讜专 讗讜 诇讘谉 砖讗讬谉 讘讜 爪专讬祝 讜讗驻讬诇讜 诇讗 讛讬讜 砖诐 讘拽注讬诐 讗讬谉 诇讛诐 砖讜诐 转拽讜谉 诇讛砖转诪砖 讘讛诐 讘诪爪讛 讗诇讗 诪谞讬讞诐 诇讗讞专 讛驻住讞 讛讜讗讬诇 讜专讜讘 转砖诪讬砖讜 砖诇 讞诪抓 讘讞诪讬谉 讗祝 讗诇讜 讘讜诇注讬诐 讛专讘讛 讜讗讬谉 诇讛诐 转拽讜谉 讜讗讬谉 住驻拽 砖讗诐 谞砖转诪砖讜 讘讛诐 讘讬讬谉 谞住讱 讙诐 讻谉 讘讞诪讬谉 讻讙讜谉 砖讘砖诇讜 讘讛诐 讬讬谉 谞住讱 讘专转讜讞 砖讗讬谉 诇讗诇讜 转拽讜谉 讜讻谉 讗祝 讘讻诇讬 诪转讻讜转 砖讛专讬 砖讗专 讻诇讬诐 讗讬谉 专讗讜讬讬谉 诇讘砖讜诇 注诇 讛讗砖 讛讗 讘砖诇 诪转讻转 讜讞专住 讗住讜专 讗祝 讘讞爪讘讬 砖讞讬诪讬 讗诇讗 砖诪"诪 讛讻砖专谉 讘诪诇讜讬 讜注讬专讜讬 砖讛专讬 讚讬讬谞讜 讘讛驻讙转 讛讟注诐 讜讻谉 讘讗讞讚 诪诪讬谞讬 讛讻砖专 讙讚讜诇:



转注谞讬转 砖注讜转 讛专讬 讛讜讗 转注谞讬转 讜诪转驻诇诇讬谉 讘讜 注谞谞讜 讜讘诇讘讚 砖诇讗 讬讗讻诇 讻诇 讗讜转讜 讛讬讜诐 讻诇讜诐 讜讻讬爪讚 讛讜讗 转注谞讬转 砖注讜转 讛专讬 砖诇讗 拽讘诇 转注谞讬转 诪讗转诪讜诇 讜讗诪专 讘砖讞专讬转 讛专讬谞讬 讘转注谞讬转 诪讞爪讜转 讜诇诪注诇讛 讛讜讗讬诇 讜拽讘诇讜 诪拽讜讚诐 砖讬讞讜诇 讛转注谞讬转 讜诇讗 讗讻诇 讗祝 拽讜讚诐 讞爪讜转 砖诪讜 转注谞讬转 讗注"驻 砖诇讗 讛讬转讛 讛拽讘诇讛 讗诇讗 注讚 讞爪讬 讛讬讜诐 讜讻谉 讗诐 讗诪专 诪讘注专讘 讛专讬谞讬 讘转注谞讬转 诇诪讞专 注讚 讞爪讬 讛讬讜诐 讜讛转注谞讛 讜诇讗 讗讻诇 诪讞爪讜转 讜诇诪注诇讛 讗注"驻 砖诇讗 讛讬转讛 讛拽讘诇讛 讗诇讗 注讚 讞爪讬 讛讬讜诐 讜讻讘专 讘讗专谞讜 注谞讬谉 讝讛 注诇 讛砖诇诪讜转 讘诪住讻转 转注谞讬转:



砖诪专讬诐 砖诇 讬讬谉 砖诇 讙讜讬诐 讜讛诐 讛谞拽专讗讬诐 讘诇砖讜谉 转诇诪讜讚 讚讜专讚讬讗 讚讞诪专讗 讻诇 砖谞讬诐 注砖专 讞讚砖 讗住讜专讬谉 讘讛谞讗讛 讜讗驻讬诇讜 讬讘砖诐 讘讞诪讛 讜砖专驻诐 诇注砖讜转 讗驻专 诇讻讘住 讻讚专讱 砖注讜砖讬谉 讘诪拽讜诪讜转 讛专讘讛 讜讻谉 讘诪拽讜诪讜转 砖谞讛讙讜 诇讬讘砖诐 讘讞诪讛 讗讜 讘转谞讜专 诇讞诪抓 讘讛诐 讗转 讛注讬住讛 讗住讜专 讜讗诐 注砖讛 讻谉 讻诇 讛驻转 讗住讜专讛 砖讛讟注诐 讗讬谞讜 讘诇讜诇 诇注讜诇诐 讜讛诪讞诪抓 谞讜转谉 讛讜讗 讟注诐 讘讻诇 砖讬砖 讘讜 讻讚讬 诇讞诪抓 讛讗 诇讗讞专 砖谞讬诐 注砖专 讞讚砖 诪讜转专讬谉 诇讻诇 讚讘专 驻讬' 讗讞专讜谞讬 讛专讘谞讬诐 砖诇讗 讛讜转专讜 诇讗讞专 砖谞讬诐 注砖专 讞讚砖 讗诇讗 讘砖转诪讚 讘讛诐 讜讬爪讗 讻诇 讬讬谞诐 讘讗讜转讜 讛转诪讜讚 讗讘诇 诇讗 转诪讚 讗祝 诇讗讞专 砖谞讬诐 注砖专 讞讚砖 谞讗住专讜 讜诇讗 讬专讗讛 诇讬 讻谉 砖讻诇 砖谞转讬讘砖 讻诇讛 讬讬谞讜 讜谞砖专祝 讜讗注"驻 砖讛诐 谞住注讚讬诐 讘讚讘专讬讛诐 诪诪讛 砖讗诪专讜 讘转讜住驻转 转专讜诪讜转 驻专拽 讗讞专讜谉 砖诪专讬 讙讜讬诐 砖讬讘砖讜 讗住讜专讬谉 讘讛谞讗讛 讜讛诐 诪驻专砖讬诐 砖诇讗 谞讗诪专 注诇讬讛诐 砖讬讘砖讜 讗诇讗 诇讗讞专 砖谞讬诐 注砖专 讞讚砖 讗讬谞讛 专讗讬讛 砖讻诇 砖谞转讬讘砖 讗祝 注诇 讬讚讬 住讘讛 讛讜讗 谞拽专讗 讬讘砖 讜讗祝 讘转讜讱 砖谞讬诐 注砖专 讞讚砖 讜诪"诪 讗诇讜 讛转诪爪讬讜转 讛谞讚讘拽讜转 讘讚驻谞讬 讛讞讘讬讜转 谞讛讙讜 讘讜 讛转专 讛谞讗讛 讗祝 讘转讜讱 砖谞讬诐 注砖专 讞讚砖 讗讞专 砖谞转讬讘砖 讜拽谞拽谞讬诐 砖诇 讙讜讬诐 讛诪讜讻砖专讬诐 讘讬讚讬谞讜 讗讬谉 讗谞讜 诪爪专讬讻讬诐 拽诇讬驻讛 诪讛诐 讗诇讗 砖讛讜讻砖专 讛讻诇 讘讛讻砖专 讛讻诇讬 讗祝 讘转讜讱 砖谞讬诐 注砖专 讞讚砖 诪拽爪转 讞讻诪讬 住驻专讚 讛拽诇讜 诇讜诪专 砖讻诇 砖讝诪谞讜 诇砖谞讬诐 注砖专 讞讚砖 讗诐 谞转讬讘砖讜 讘讞诪讛 讗讜 注诇 讬讚讬 讛讗讜专 注讚 砖讬专讗讛 讘讛诐 讻砖讬注讜专 砖讛讬讬转 砖谞讬诐 注砖专 讞讚砖 诪讜转专 讜讗讬谉 讛讚讘专讬诐 谞专讗讬诐 砖讗诐 讻谉 讛专讬 谞转转 讚讘专讬讱 诇砖讬注讜专讬谉 讜诪"诪 讻诇 砖砖专驻谉 讜注砖讗谉 讗驻专 诪讜转专 讘讛谞讗讛 诇讗诇转专 诇讚注转诐 讜讛讚讘专讬诐 谞专讗讬谉:



讛诪砖谞讛 讛砖砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛专讘讬注讬 讘讚讘专讬诐 砖诇讛诐 讛讗住讜专讬诐 诇谞讜 讘讗讻讬诇讛 讜讗诪专 注诇 讝讛 讛诪讜专讬讬住 讜讙讘谞转 讘讬转 讗讜谞讬讗拽讬 讗住讜专讬谉 讜讗住讜专谉 讗住讜专 讛谞讗讛 讚讘专讬 专' 诪讗讬专 讜讞讻诪讬诐 讗讜诪专讬诐 讗讬谉 讗住讜专谉 讗住讜专 讛谞讗讛 讗诪' 专' 讬讛讜讚讛 砖讗诇 专' 讬砖诪注讗诇 讗转 专' 讬讛讜砖注 讻砖讛讬讜 诪讛诇讻讬谉 讘讚专讱 讗诪' 诇讜 诪驻谞讬 诪讛 讗住专讜 讙讘谞转 讛讙讜讬诐 诪驻谞讬 砖诪注诪讬讚讬谉 讗讜转讛 讘注讜专 拽讬讘转 谞讘诇讛 讜讗诪专讜 讻讛谉 砖讚注转讜 讬驻讛 砖讜专驻讛 讞讬讛 讜诇讗 讛讜讚讜 诇讜 讗诇讗 讗诪专讜 诇讗 谞讛谞讬谉 讜诇讗 诪讜注诇讬谉 讗诪' 诇讜 诪驻谞讬 砖诪注诪讬讚讬谉 讘拽讬讘转 注讙诇讬 注"讝 讜专' 讗诪' 诇讜 讗诐 讻谉 诇诪讛 诇讗 讗住专讜讛 讘讛谞讗讛 讛砖讬讗讜 诇讚讘专 讗讞专 讗诪专 诇讜 讬砖诪注讗诇 讗讞讬 讛讬讗讱 讗转讛 拽讜专讗 讻讬 讟讜讘讬诐 讚讜讚讬讱 诪讬讬谉 讗讜 讻讬 讟讜讘讬诐 讚讜讚讬讬讱 诪讬讬谉 讗诪' 诇讜 讻讬 讟讜讘讬诐 讚讜讚讬讱 讗诪' 诇讜 讗讬谉 讛讚讘专 讻谉 砖讛专讬 讞讘专讜 诪诇诪讚 注诇讬讜 诇专讬讞 砖诪谞讬讱 讟讜讘讬诐 讗诪专 讛专"诐 讛讬讛 诪谞讛讙诐 诇转转 讬讬谉 讘拽爪转 诪讬谞讬 讛诪讜专讬讬住 讜转讻讜谞转讜 砖诇讗 谞转谞讜 讘讜 讬讬谉 砖讛讜讗 诪讜转专 讘讗讻讬诇讛 讜讘讬转 讗讜谞讬讗拽讬 诪拽讜诐 砖专讜讘 讛注讙诇讬诐 讛谞诪爪讗讬诐 诇砖诐 讛讬讜 拽专讘讬诐 诇注"讝 讜讛讬讛 专讜讘 讗讜转诐 讛注讙诇讬诐 诇注讜诪转 砖讗专 讻诇 讛讘讛诪讜转 讛诐 诪讬注讜讟 讜专' 诪讗讬专 讞讬讬砖 诇诪讬注讜讟 讜诇驻讬讻讱 讗讜诪专 讙讘讬谞转 讗讜转讛 讛注讬专 讗住讜专讛 讘讛谞讗讛 讘砖讘讬诇 拽讬讘转 注讙诇讬 注"讝 讜专讘谞谉 诇讗 讞讬讬砖讬 诇诪讬注讜讟 讜诇驻讬讻讱 讗讜诪专 讗住讜专 讘讗讻讬诇讛 讜讗讬谉 讛诇讻讛 讻专' 诪讗讬专 讘讻诇 讚讘专讬讜 诪讛 砖讛讘讬讗诐 砖诇讗 讬讜讚讬注讜 讘讟注诐 讗讬住讜专讜 诇拽专讜讘 讗讜转讛 讙讝专讛 讚诇诪讗 讗转讬 诇讝诇讝讜诇讬 讘讛 讜诇驻讬讻讱 讛讬讛 诪谞讛讙诐 讻砖讛讬讜 讗讜住专讬谉 砖讜诐 讚讘专 讘讙讝专讛 诇讗 讛讬讜 诪讜讚讬注讬诐 讟注诐 讗讜转讛 讙讝专讛 注诇 讗讜转讛 砖谞讛 注讚 砖讬转驻专住诐 讗讬住讜专 讗讜转讜 讛讚讘专 讜讬讜讚注 讗爪诇 讛谞砖讬诐 讜注诪讬 讛讗专抓 讜讘讗讜转讛 砖注讛 诪讜讚讬注讬诐 讛讟注诐 讜住讬讘转 讗讬住讜专 讙讘谞转 讛讙讜讬诐 砖诪讗 讬注诪讬讚谞讛 讘注讜专 拽讬讘转 谞讘诇讛 诇驻讬 砖讛讜讗 诪注诪讬讚 讙诐 讻谉 讜讻讘专 谞讜讚注 砖砖讞讬讟转 谞讻专讬 谞讘诇讛 讜讻砖讛注诪讬讚 讘注讜专 讛拽讬讘讛 谞讗住专讛 讗讜转讛 讛讙讘谞讛 诇讗 诪讟注诐 讘砖专 讘讞诇讘 诇驻讬 砖讘砖专 讘讞诇讘 讗讬谞讜 讗住讜专 讗诇讗 讘谞讜转谉 讟注诐 讻诪讜 砖谞讘讗专 讘讞讜诇讬谉 讗讘诇 讛讜讗 讗住讜专 诪砖讜诐 砖讞讬讟转 谞讻专讬 讜诇讗 谞讗诪专 讘讝讛 讗讞讚 诪砖砖讬诐 诇驻讬 砖讛讜讗 讛诪注诪讬讚 讜诪注砖讛 讛谞讘诇讛 讛讜讗 谞专讗讛 讜讻讗诇讜 讛讙讘谞讛 讻诇讛 谞讘诇讛 诇驻讬 砖讛讚讘专 讛讗住讜专 讻砖谞转注专讘 注诐 讛诪讜转专 讜讛讬讛 讗讜转讜 诪注砖讛 讛讗讬住讜专 谞讙诇讛 讜谞专讗讛 讗讬谞讜 讘讟诇 讘诪讬注讜讟讜 讜讗驻讬诇讜 讛讜讗 谞注诇诐 讛谞讛 讛讜讗 讗讜住专 讛讻诇 讜讗驻讬诇讜 讛讬讛 讗讜转讜 讛讚讘专 讛讗住讜专 讻诇 砖讛讜 讜诇讗 谞讗诪专 注诇讬讜 诇讗 讗讞讚 诪砖砖讬诐 讜诇讗 讗讞讚 诪诪讗讛 讻诪讜 砖讘讗专谞讜 讘砖谞讬 诪注专诇讛 讘讗诪专诐 讻诇 讛诪讞诪抓 讜讛诪转讘诇 讜讛诪注诪讬讚 讙讚讜诇 讬讜转专 诪诪转讘诇 讜讻谉 讗诪专讜 讛讻诇 讛讜诇讱 讗讞专 讛诪注诪讬讚 讜讗诪谞诐 拽讬讘转 讛谞讘诇讛 注爪诪讛 讛讬讗 诪讜转专转 诇驻讬 砖讛讬讗 驻专砖讗 讘注诇诪讗 专"诇 讻注讬谉 讛爪讜讗讛 讜讛诇讞讜转 讜讗讬谞讛 讻讙讜祝 讛讘讛诪讛 讜诇驻讬讻讱 诪讜转专 诇谞讜 诇讬拽讞 拽讬讘转 讛讙讜讬诐 讜谞注诪讬讚 讘讛诐 讛讙讘讬谞讬诐 讜讻诪讜 讻谉 讻砖讗谞讜 专讜讗讬诐 讛讙讜讬 讻砖讛注诪讬讚 讛讞诇讘 讘拽讬讘讛 注爪诪讛 诪讜转专 诇谞讜 诇讗讻讜诇 讗讜转讛 讙讘谞讛 讜诇讗 转讜注讬诇 讘讝讛 讛驻专住讜诐 讜诇讗 诪讛 砖讛讚注转 谞讜转谉 注诇 讛专讜讘 讗诇讗 专讗讬讬转 讛注讬谉 讜讗砖专 讛讘讬讗 砖诇讗 转讗住专 讛讙讘讬谞讛 诪砖讜诐 讞诇讘 砖讞诇讘讜 讙讜讬 讜讗讬谉 讬砖专讗诇 专讜讗讛讜 诇驻讬 砖讗讬住讜专 讝讛 讻讚讬 砖诇讗 讬注专讘 讞诇讘 讘讛诪讛 讟诪讗讛 注诐 讗讜转讜 讛讞诇讘 讜注拽专 讛讜讗 讘讬讚讬谞讜 讛讞诇讘 讘讛诪讛 讟诪讗讛 讗讬谞讜 诪注诪讬讚 讛谞讛 诇讗 谞砖讗专 讗讬住讜专 讗诇讗 讗讬住讜专 谞讘诇讛 讻诪讜 砖讝讻专谞讜:



讗诪专 讛诪讗讬专讬 讛诪讜专讬讬住 讜讙讘讬谞转 讘讬转 讗讜谞讬拽讬 讗住讜专讬谉 讘讛谞讗讛 驻讬专讜砖 诪讜专讬讬住 讛讜讗 爪讬专 砖诇 讚讙讬诐 讜讛讜讗 砖讛讬讜 诇讜拽讞讬诐 讚讙讬诐 拽讟谞讬诐 讜砖讜讞讟讬谉 讗讜转诐 讘讻诇讬 讜讗讜转讛 讝讬注讛 讛讬讜爪讗转 诪讛诐 诪注专讘讬谉 讘讛 诪讬诐 讜诪诇讞 讜砖讗专 讚讘专讬诐 讜注讜砖讬谉 诪诪谞讜 讻讜转讞 讜拽讜专讬谉 讗讜转讛 诪讜专讬讬住 讜讗讬谞讜 谞注砖讛 讗诇讗 讘讚讙讬诐 讟讛讜专讬诐 讜诇驻注诪讬诐 讻砖讗讜转讜 讛爪讬专 讗讬谞讜 砖诪谉 讻诇 讻讱 诪注专讘讬谉 讘讜 讬讬谉 讜讬砖 诇讞讜砖 砖诪讗 注专讘 讘讝讛 讜诪转讜讱 讻讱 讗讜住专讜 专' 诪讗讬专 讘讛谞讗讛 讜讙讚讜诇讬 讛诪驻专砖讬诐 讻转讘讜 讛讟注诐 诪驻谞讬 砖讬砖 讘讛 诪专讗讛 讬讬谉 讜讟注诐 讬讬谉 讜讛讘讬讗讜讛 诪诪讛 砖谞讗诪专 诇诪讟讛 讘注谞讬谉 讻讘砖讬诐 砖讚专讻谉 诇讬转谉 讘转讜讻诐 讬讬谉 讜讞讜诪抓 砖诪转讬专讬谉 讘讛谞讗讛 诪讗讬 砖谞讗 诪诪讜专讬讬住 诇专' 诪讗讬专 讜转讬专抓 讛转诐 讬讚讬注 诪诪砖讬讛 讗诇诪讗 讟注诪讗 讜讞讝讜转讗 讗讬讻讗 讜讬砖 诪拽砖讬谉 讘讛 砖讛专讬 讘讙诪专讗 谞专讗讛 砖诇讗 讗住专讜讛讜 讗诇讗 诪讞砖砖 砖注讬专讘讜 讘讜 讬讬谉 讜讗诐 讬砖 讟注诐 讜诪专讗讛 讜讚讗讬 讛讜讗 讜诇讗 讛讬讛 诇讛诐 诇讞诇拽 讘讬谉 专讗砖讜谉 讜砖谞讬 诇砖诇讬砖讬 讻诪讜 砖讬转讘讗专 讘讙诪专讗 讗诇讗 讻诇 砖谞讻专 诪爪讚 讛诪专讗讛 讜讛讟注诐 砖讬砖 讘讜 讬讬谉 讗诇讗 讜讚讗讬 讗讬谉 讻讗谉 诇讗 讟注诐 讜诇讗 诪专讗讛 讜注谞讬谉 讬讚讬注 诪诪砖讬讛 驻讬专讜砖讜 砖讛讜讗 谞讗讻诇 讚专讱 讟讘讜诇 讘砖专讬讬转 驻转讜 讻讚专讱 砖讗讚诐 砖讜专讛讜 讘讬讬谉 讜讗讞专 砖讛讜讗 诪转讞砖讘 诪爪讚 讛讬讬谉 讛专讬 讛讜讗 讻砖讜专讛讜 讘讬讬谉 讗讘诇 讻讘砖讬诐 讛讬专拽 讘注爪诪讜 谞讗讻诇 讜诇讗 砖讬讛讗 诇讞讜转 讛讬专拽 谞住讞讟 讜砖讬讛讗 讗讚诐 诪讟讘诇 讘讜 讜讞讻诪讬诐 诪转讬专讬谉 讘讛谞讗讛 讜驻讬' 讛讟注诐 讘讙诪' 讚诇讬转讬讛 诇讗讬住讜专讗 讘注讬谞讬讛 讜驻讬专讜砖 讛讚讘专 砖讬讬谉 谞住讱 讛诪转注专讘 讘砖讗讬谞讜 诪讬谞讜 讗讬谞讜 讗讜住专 讗诇讗 讘讟注诐 讗诇讗 讘砖转讬讛 讗讗"讻 注砖讜讬 诇诪转拽 讻诪讜 砖讬转讘讗专 诇诪讟讛 讘讻讘砖讬诐 砖讚专讻谉 诇讬转谉 讘转讜讻诐 讬讬谉 讗讘诇 讝讛 讗讬谉 讛讬讬谉 讘讗 讗诇讗 诇讛注讘讬专 讗转 讛讝讜讛诪讗 讜讗注"驻 砖诪"诪 诪转讞砖讘 讛讜讗 讘讻讱 讗讞专 砖讗讬谞讜 讘讗 诇讙讜祝 讟注诐 讗讬谞讜 讗讜住专 讘讛谞讗讛 讛讗 讟讬讘讜诇讜 诪讬讛讗 谞讗住专 砖诪讗讞专 砖谞转讞砖讘 讘讻讱 讛专讬 讛讜讗 讻注讬谉 谞讜转谉 讟注诐 讗注"驻 砖讗讬谞讜 谞讜转谉 讟注诐 讙诪讜专 诇讛讬讜转讜 讗讜住专 讘讛谞讗讛:



讜讙讘谞转 讘讬转 讗讜谞讬讬拽讬 驻讬专讜砖 讘讬转 讗讜谞讬讬拽讬 讛讜讗 砖诐 注讬专 讜专讜讘 注讙诇讬诐 砖讘讛 谞砖讞讟讬诐 诇砖诐 注"讝 讜诪注诪讬讚讬诐 讘拽讬讘讜转讬讛 讜讗注"驻 砖砖讞讬讟转 谞讻专讬 讗注"驻 砖住转诪讛 谞讘诇讛 讜诪讟诪讗讛 讘诪砖讗 诪"诪 讗讬谞讛 讗住讜专讛 讘讛谞讗讛 砖讗讬谉 讗讜诪专讬谉 住转诐 诪讞砖讘转 谞讻专讬 诇注"讝 诪"诪 讚讜拽讗 住转诪讛 讗讘诇 驻讬专讜砖讛 讻诇 砖讛讜讗 砖讜讞讟讜 讘驻讬专讜砖 诇砖诐 注"讝 讗讜 转拽专讜讘转 砖诇讛 讜讚讗讬 讗住讜专讛 讘讛谞讗讛 讜讗注"驻 砖讛拽讬讘讛 驻专砖讗 讘注诇诪讗 讛讜讗 讻诇 砖讘注"讝 讗驻讬诇讜 驻专砖讗 讗住讜专 讜讗注"驻 砖专讜讘 注讙诇讬诐 诪注讜讟 讛诐 讗爪诇 砖讗专 讘讛诪讜转 砖讗讬谞诐 谞砖讞讟讜转 诇砖诐 注"讝 讜讛专讬 讗祝 讛诐 诪注诪讬讚讬诐 讘砖诇 砖讗专 讘讛诪讜转 诪"诪 专' 诪讗讬专 讞讜砖砖 诇诪讬注讜讟 讜诪驻谞讬 讝讛 讛讜讗 讗讜住专诐 讘讛谞讗讛 讜讞讻诪讬诐 诇讗 讞砖砖讜 诇诪注讜讟 讜讛转讬专讜讛讜 讘讛谞讗讛 讜讻谉 专' 诪讗讬专 讘砖讗专 诪拽讜诪讜转 讜诪"诪 讘讗讻讬诇讛 讗住专讜讛讜 讜讟注诐 讛讗讬住讜专 讬转讘讗专 讘讙诪专讗:



砖讗诇 专' 讬砖诪注讗诇 讜讻讜' 诪驻谞讬 诪讛 讗住专讜 讙讘谞转 讛讙讜讬诐 驻讬专讜砖 讗诐 诇专' 诪讗讬专 讘砖讗专 诪拽讜诪讜转 讞讜抓 诪讘讬转 讗讜谞讬讬拽讬 讗讞专 砖讗讬谉 砖诐 讞砖砖 注"讝 讜讗诐 诇专讘谞谉 讗祝 讘砖诇 讘讬转 讗讜谞讬讬拽讬 讗讞专 砖讗祝 讘讗诇讜 讗讬谉 讘讛诐 讞砖砖 注"讝 砖讛专讬 讗讬谉 讞讜砖砖讬谉 诇诪讬注讜讟 讜讛砖讬讘讜 砖讛讟注诐 诪驻谞讬 砖诪注诪讬讚讬谉 讗讜转诐 讘拽讬讘转 谞讘诇讛 驻讬专讜砖 讗讜转讜 讞诇讘 砖讬谞拽 砖讛讜讗 讻谞讜住 讘转讜讱 讛拽讬讘讛 讜讛讜讗 谞诪爪讗 讘讟诇讗讬诐 讛讬讜谞拽讬诐 讗诪专 诇讜 讜讛诇讗 拽讬讘转 注讜诇讛 讞诪讜专讛 诪拽讬讘转 谞讘诇讛 砖讛注讜诇讛 讗住讜专讛 讘讛谞讗讛 讜诪讜注诇讬谉 讘讛 讜讗注驻"讻 讻讛谉 砖讚注转讜 讬驻讛 讜讗讬谞讜 讗住讟谞讬住 讗注"驻 砖讗住讜专 诇讗讻诇讛 诪讚讘专讬 住讜驻专讬诐 讗诐 讘诇注讛 讗驻讬诇讜 诇讞讛 专"诇 拽讜讚诐 砖讬拽专讜砖 讻砖讛讬讗 讞讬讛 诇讗 诪注诇 诪驻谞讬 砖讛讜讗 驻专砖讗 讘注诇诪讗 讜讗讞专 砖讻谉 讗祝 诇注谞讬谉 讛注诪讚讛 讻诇 砖讛注诪讬讚 讘讜 诇讗 讬讗住专 讜讞讬讛 诇讗讜 讚讜拽讗 讗诇讗 砖讗讬谉 讚专讱 诇讗讻诇讛 诪讘讜砖诇转 讗讜 砖诪讗 诪驻谞讬 砖讗讬谉 讻诇讬 讞诇讘 讘诪拽讚砖 讜讗诪专 诇讜 诪驻谞讬 砖诪注诪讬讚讬谉 讗讜转讛 讘拽讬讘转 注讙诇讬 注"讝 讜注讙诇讬 注"讝 驻专砖诐 讗住讜专 讜砖谞讜讞 诇讜 讘讗讜转讜 谞驻讞 讻讚讬 砖讬专讗讛 拽专讘谞讜 诪讛讜讚专 讜讛砖讬讘 诇讜 讗"讻 讬讗住专 讘讛谞讗讛 砖讻诇 砖讬砖 讘讜 讞砖砖 注"讝 讗讬住讜专 讛谞讗讛 讛讜讗 讛砖讬讗讜 诇讚讘专 讗讞专 讻诇讜诪专 砖诇讗 专爪讛 诇讙诇讜转 诇讜 讛讟注诐 诪驻谞讬 砖讙讝专讛 讞讚砖讛 讛讬转讛 讜讞砖砖 砖诇讗 讬拽讘诇讜讛讜 讜诪"诪 讬转讘讗专 讟注诐 讛讗讬住讜专 讛讬讗讱 讗转讛 拽讜专讗 讜讻讜' 讚讜讚讬讱 讘诇砖讜谉 讝讻专 讜砖讛讜讗 诪讗诪专 讛讞砖讜拽讛 诇讞讜砖拽 讗讜 讚讜讚讬讱 讘诇砖讜谉 谞拽讘讛 讜讛讜讗 诪讗诪专 讛讞砖讜拽 诇讞砖讜拽讛 讜讗注"驻 砖转讞诇转 讛诪拽专讗 注诇 讻诇 驻谞讬诐 诪讗诪专 讛讞砖讜拽讛 诇讞讜砖拽 讻讚讻转讬讘 讬砖拽谞讬 诪谞砖讬拽讜转 驻讬讛讜 讗驻砖专 砖讻讱 驻讬专讜砖讜 讬砖拽谞讬 诪谞砖讬拽讜转 驻讬讛讜 砖讛专讬 讻讱 讛转谞讛 诇讬 讗讛讘讬诐 讜讗诪专 诇讬 讻讬 讟讜讘讬诐 讚讜讚讬讱 诪讬讬谉 讜讗诪专 诇讜 讚讜讚讬讬讱 讘诇砖讜谉 谞拽讘讛 讜讛砖讬讘 诇讜 讗讬谉 讛讚讘专 讻谉 砖讛专讬 讞讘专讜 诪注讬讚 注诇讬讜 诇专讬讞 砖诪谞讬讱 讟讜讘讬诐 讜讗讬 讗驻砖专 诇拽专讜转 讘讜 诇砖讜谉 谞拽讘讛 砖讛专讬 讘讛讚讬讗 讻转讜讘 讘讬讛 注诇 讻谉 注诇诪讜转 讗讛讘讜讱 讜讗讬谉 讝讛 讗诇讗 诪讗诪专 讞砖讜拽讛 诇讞讜砖拽 讻讱 驻讬' 专讜讘 诪驻专砖讬诐 讜诪"诪 讬砖 诇转诪讜讛 讛讬讗讱 谞住转驻拽 讘拽专讬讗转 讛诪拽专讗 讘讚讘专 砖讛转讬谞讜拽讜转 讬讜讚注讬诐 讘讜 诪转讜讱 讻讱 谞专讗讛 诇讬 讘驻讬专讜砖讜 注谞讬谉 讗讞专 砖诇讗 注诇 讛诪拽专讗 讛讬讛 砖讜讗诇讜 讗诇讗 注诇 讛谞拽讜讚 讗诐 讘住讙讜诇 讜讛讜讗 砖诐 诪讜住讘 注诇 讚讘专讬 讛讞砖拽 讜砖讗专 诪讬谞讬 讗讛讘讬诐 讗诐 讘爪专讬 讜讛讜讗 转讜讗专 讜诪讜住讘 注诇 讛讞讻诪讬诐 讜讛砖讬讘 诇讜 讘爪讬专讬 讜讛讘讬讗 诇讜 诪砖诪谞讬讱 砖讛讜讗 砖诐 注诇 讻诇 驻谞讬诐:



讝讛讜 讘讬讗讜专 讛诪砖谞讛 讜诇讗 谞砖诇诐 讘讛 讘讬讗讜专 驻住拽 砖诇讛 讜诪讛 砖讘讗 注诇讬讛 讘讙诪专讗 诇讛砖诇诪转 讘讬讗讜专 驻住拽 讝讛 讻讱 讛讜讗:





诪讛专砖"讗 - 讞讬讚讜砖讬 讛诇讻讜转

讘讚"讛 诪转注谞讬谉 诇砖注讜转 讻讜' 讜讛讗 讚驻专讬讱 讘驻"拽 讚转注谞讬转 讻讜' 注讚 砖讗讘讗 诇讘讬转讬 讜诇讗 拽诪砖谞讬 讻讜' 注讻"诇 讛专讗"砖 讻转讘 讚讛讬专讜砖诇诪讬 讞讜诇拽 注诇 讛讘讘诇讬 讗讘诇 诪讚讘专讬讛诐 讗诇讜 谞专讗讛 砖讘讗讜 诇讛砖讜讜转 讛讬专讜砖诇诪讬 讜讛讘讘诇讬 讜讗"讻 讛讜讗 讛讜"诇 诇讬讬砖讘 讙"讻 讛讗 讚诪讬讬转讬 讛转讜住' 诇注讬诇 讚拽讗诪专讬谞谉 讛讗 讚讗诪专转 诪转注谞讬谉 诇砖注讜转 讛讜讗 砖诇讗 讟注诐 讻诇讜诐 讻诇 讗讜转讜 讬讜诐 讚讝讛 谞专讗讛 讻住讜转专 讛讬专讜砖诇诪讬 讜讗驻砖专 砖讛转讜住' 诇讗 讘讗讜 诇讬讬砖讘 讗诇讗 讚诇讗 转讬拽砖讬 专' 讬讜讞谞谉 讚讘讘诇讬 讗讚专' 讬讜讞谞谉 讚讬专讜砖诇诪讬 讜讛专讗"砖 讻转讘 讘砖诐 讗讘讬 讛注讝专讬 砖讛讜讗 谞讚讞拽 诪讗讚 诇讛砖讜讜转 讛讬专讜砖诇诪讬 讜讛讘讘诇讬 注"砖:





诪讛专"诐

讚"讛 砖讗讬谞讜 诪讜爪讬讗 诪讬讚讬 讚讜驻谞讜 讜讻讜' 讜讗"转 讻讬讜谉 讚讞砖讬讘 讻诇讬 讗讞专 讗"讻 转谞讜专 讜讻讬专讬诐 讬讜转抓 讚讗诪专 专讞诪谞讗 诇"诇 讜讻讜'. 驻讬专讜砖 讻砖谞讟诪讗 讗驻讬诇讜 转谞讜专 讜讻讬专讬诐 砖诇 讞讜诇讬谉 讘讻诇 诪拽讜诐 讗诪专讛 转讜专讛 讬讜转抓 诇驻讬 砖讗讬谉 诇讜 讟讛专讛 讘诪拽讜讛 诇讬讟讛专 注"讬 讞讝专转 讻讘砖谉 讻讬讜谉 讚讞砖讜讘 讻讻诇讬 讗讞专 讗"讻 谞转讘讟诇讛 诪诪谞讜 讛讟讜诪讗讛:


讚"讛 诪转注谞讬谉 诇砖注讜转 讜讻讜' 讜讗讬谉 诇驻专砖 讚砖诪讜讗诇 讗诪专 诇诪讬诇转讬讛 诇注谞讬谉 转驻诇转 转注谞讬转 讗讘诇 诇注谞讬谉 转注谞讬转 讗驻讬诇讜 拽讘诇 讜讻讜' 专"诇 讜讻"砖 讗驻讬诇讜 诇讗 拽讘诇讬讛 讚注诇转讛 诇讜 转注谞讬转:


讚"讛 讘诪讛 砖诪砖 诪砖讛 讜讻讜' 讚诪爪讬谞谉 诇诪讬诪专 讚讛讜专讗转 砖注讛 讛讬转讛 讜讻讜' 讜讗讬谉 诇讛拽砖讜转 谞讬诪讗 谞诪讬 讚诪砖讛 砖诪砖 讘砖诪谞讛 讘讙讚讬 讻讛讜谞讛 讜讛讬转讛 讙"讻 讛讜专讗转 砖注讛 讚诇讗 砖讬讬讱 诇讜诪专 讻谉 诪砖讜诐 砖讛专讬 诇讗 诪爪讬谞讜 砖讛讜专讛 诇讜 讛砖讬"转 砖讬砖转诪砖 讘砖诪讜谞讛 讘讙讚讬 讻讛讜谞讛 讜拽"诇:





专砖"砖

转讚"讛 砖讗讬谞讜. 讗讘诇 转谞讜专 讜讻讬专讬讬诐 砖讗讬住讜专谉 讻讜' 讗讬谉 讬讜爪讗 讻讜'. 讛谉 讘驻住讞讬诐 讜讘讝讘讞讬诐 砖诐 诪讘讜讗专 讚诇注谞讬谉 讗讬住讜专讗 诪讛谞讬 讗驻讬' 讗诐 讛住讬拽讜诐 诪讘驻谞讬诐. 讜讛讻讗 讻讜讜谞转诐 讘转谞讜专 讞讚砖 砖讛住讬拽讜讛讜 讘拽诇讬驻讬 注专诇讛 注讬' 讘转讜住' 讝讘讞讬诐 砖诐 讚"讛 讗诇讗. 讜讚讘专讬 讛讘"讞 讘讛讙讛讜转讬讜 讻讗谉 转诪讜讛讬诐. 讜讻讘专 讛讜砖讙 诪讛诪"讗 住讬' 转谞"讗 住拽"讚:



转讚"讛 诪转注谞讬谉. 讜讛讜讗 讛' 诪讬诇讬谉 拽讜讚诐 爪讛"讻. 注讬讬谉 驻住讞讬诐 (爪讚) 讚注讜诇讗 讜专讘讗 讚讗诪专讬 讛讻讬 讗讬转讜转讘讜 诪讘专讬讬转讗 讚转谞讬 讘讛 讚讗讬谞讜 讗诇讗 讚' 诪讬诇讬谉 讜注诪砖"讻 砖诐 (讬讗 讘) 讘讚讘专讬讛诐:



转讚"讛 砖讗讬谉. 讻诪讜 讗讬诪专讗讜转 砖诇 讗专讙诪谉 讚谞讙注讬诐. 讛讜讗 砖诐 讘驻讬"讗 诪"讬:



转讚"讛 讚讜专讚讬讗. 讻讚讗诪专讬谞谉 专讜讜拽讬 讚注讜讘讚 讻讜讻讘讬诐. 讛讜讗 诇拽诪谉 (注讛):



讘讗"讚 讜讗讞专 砖谞转诪讚讜 谞拽专讗讜 讚讜专讚讬讗. 讛讞"爪 讘转砖讜讘讛 注"讛 讛砖讬讘 注"讝 诪诪讙讬诇讛 (讬讘 讘) "讻讞诪专讗 讚讬转讬讘 注诇 讚讜专讚讬讬讛":



讘住讛"讚 讜讘转讜住驻转讗 转谞讬讗 砖诪专讬诐 讻讜'. 讛讜讗 讘驻' 讘转专讗 讚转专讜诪讜转:





讞讬讚讜砖讬 讞转"住

专"注 讗讬拽诇注 诇讙讬谞讝拽 注诪"砖 转讜住' 讘砖诐 驻讬专砖"讬 注讬讬' 转讜住' 砖讘讜注讜转 讻' 注"讗 讚"讛 讗讬住专 讜讻讜' 注"砖:


诪转注谞讬' 诇砖注讜转 注讬讬' 转讜住' 讘砖诐 讛讬专讜砖诇诪讬 诪砖诪注 诪讚专' 讬讜谞讛 讚诪砖讗讻诇 讞爪讬 讛讬讜诐 讬讻讜诇 诇讛转注谞讜转 讞爪讬 讛讬讜诐 注讚 讛注专讘 讜讻' 讛专讗砖讜谞讬诐 砖讝讛 讗讬谞讜 谞讙讚 专' 讞住讚讗 讚讙专住讬' 讜讛讜讗 讚诇讗 讟注讬诐 注讚 讛注专讘 驻讬' 诇讗驻讜拽讬 砖诇讗 讬讗讻诇 讞爪讬 讛讬讜诐 讜砖讜讘 讬拽讘诇 转注谞讬转 讘' 讜讙' 砖注讜转 讜讬讞讝讜专 讜讬讗讻诇 拽讜讚诐 注专讘 讚讝讛 讗讬谞讜 讗诇讗 讬转注谞讛 讞爪讬 讛讬讜诐 讘转专讗 注讚 讛注专讘 讗讱 诪讛 讚诪讬讬转讬 讬专讜砖诇诪讬 诪讚专' 讬讜讞谞谉 注讚 讚讗讞住讬诇 驻专拽讬 砖爪诐 讞爪讬 讛讬讜诐 讜砖讜讘 讞住诇 驻专拽讬' 讜讗讻讬诇 拽讜讚诐 讛注专讘 讚讙诐 讝讛 讛讜讛 转注谞讬转 砖注讜转 讝讛 讛讜讗 诪转谞讙讚 诇转诇诪讜讚讗 讚讬讚谉 讚讛专讬 诇讗 讛转注谞讛 注专讘:


讜讗谞讗 注讜讘讚讗 讬讚注谞讗 讻讚 讛讜讬谞讗 讟诇讬' 砖诪注转讬 诪驻讛 拽讚讜砖 诪讜专讬 讛讙讗讜谉 讞住讬讚 砖讘讻讛讜谞讛 诪讛"讜 谞转谉 讗讚诇注专 讝爪"诇 砖讛诪拽讘诇讬诐 转注谞讬转讬' 注讚 砖讬讗诪专讜 诪讝诪讜专 驻诇讜谞讬 讗讜 讬诇诪讚讜 驻专拽 驻诇讜谞讬 砖讗驻讬' 讬讜砖讘讬' 讻讱 讘转注谞讬' 讻诪讛 讬诪讬诐 讗讬谞讜 讗诇讗 转注谞讬' 砖注讜转 讜诇讗 谞讜讚注 诇讬 诪讗讬谉 诇讜 讝讛 讜诇驻注谞"讚 讻讱 讛讬讛 驻讬专讜砖讜 讘讬专讜砖诇诪讬 讚讜讚讗讬 专' 讬讜讞谞谉 爪诐 讻诇 讛讬讜诐 讜讗驻砖专 讗驻讬' 讘诇讬诇讛 砖诇讗讞专讬讜 讜讻诪讛 讬诪讬诐 讗讱 转诇讛 谞讚专讜 讘讛讞住诇转 驻专拽讜 讜讘讜讚讗讬 讗讬 诇讗 讛讜讬 爪诐 注讚 讛注专讘 砖讝讛 讗驻讬' 转注谞讬转 砖注讛 诇讗 讛讜讛 讚注讚 讛注专讘 讘注讬' 讗诇讗 诪讬讬专讬 砖爪诐 讜讗驻"讛 诇讗 讛讜讛 讗诇讗 转注谞讬转 砖注讜转 讚转注谞讬转 爪专讬讱 拽讘诇讛 讻讚讬诇讬祝 讛专讬"祝 讘诪住' 转注谞讬转 诪讚讻转讬' 拽讚砖讜 爪讜诐 讜讝讛 讻讬讜谉 讚讻诇 砖注讛 讘讬讚讜 诇住讬讬诐 驻专拽谉 讜诇讗讻讜诇 讗"讻 诇讗 讛"诇 拽讘诇讛 讗诇讗 诇砖注讛 讜诇驻"讝 讗讬谉 讛讬专讜砖诇诪讬 诪转谞讙讚 诇砖"住 讚讬诇谉 讜诪讬讜砖讘 驻住拽 讛专诪讘"诐 讚驻住拽 讻讛讬专讜砖诇诪讬 注"砖:


讘诪讛 砖讬诪砖 诪砖讛 讜讻讜' 讬砖 诇讛诪砖讬讱 讛谞讬 转专讬 砖讗诇讜转 注"讚 驻砖讜讟 讚诇讻讗讜专讛 讬砖 专诪讝 诪拽专讗 诇转注谞讬转 砖注讛 诪讚讻转讬' 讘讗住转专 讜爪讜诪讜 注诇讬 砖诇砖转 讬诪讬诐 诇讬诇讛 讜讬讜诐 讜讘诪讚专砖 讜讻讬 诇讗 诪转讜 讗诇讗 诪转讜讱 砖讛转讞讬诇讜 砖注讛 讗' 拽讜讚诐 爪讗转 讛讻讻讘讬诐 讜讛转注谞讜 砖注讛 讗' 讗讞专 爪讗转 讛讻讻讘讬诐 讜讬讜诐 砖诇诐 讘讗诪爪注 讛"诇 讙' 讬诪讬诐 谞诪爪讗 诪讘讜讗专 转注谞讬' 砖注讛 讘拽专讗 讗讱 诇驻专砖 讻谉 驻砖讟讬' 讚拽专讗 砖诇砖转 讬诪讬诐 诇讬诇讛 讜讬讜诐 拽砖讛 诪讗讜讚 讗讬 诇讗讜 讚诪爪讬谞讜 讻讬讜爪讗 讘讜 讘转讜专讛 讜驻转讞 讗讜讛诇 诪讜注讚 转砖讘讜 诇讬诇讛 讜讬讜诐 讜讛诇讗 讛讬' 诪驻讜专拽 讜专拽 讘砖注转 讛拽专讘讛 讛注诪讬讚讜 讜诪砖讜"讛 讻' 转讜住' 讚讛讜讛 专拽 讘诪讛 讜诇讗 讘注讬 讘讙讚讬 讻讛讜谞讛 讜讗"讻 讗讬讱 砖讬讬讱 驻转讞 讗讛诇 诪讜注讚 转砖讘讜 讝' 讬诪讬诐 诇讬诇讛 讜讬讜诐 讜注"讻 拽爪转 诇讬诇讛 讜拽爪转 讬讜诐 讜讗"讻 讛"谞 讘讗住转专 谞驻专砖 讻讱 讜诪讜讻讞 转注谞讬' 砖注讜转 讗讱 讛专诪讘"谉 驻' 驻拽讜讚讬 爪讜讜讞 注诇 驻讬专砖"讬 讗讬 住"讚 砖讛讬' 诪驻讜专拽 讗讬讱 砖讬讬讱 驻转讞 讗讛诇 诪讜注讚 转砖讘讜 讗注"讻 诇讗 讛讬讛 诪驻讜专拽 讻诇诇 注"砖 讜诇讚讘专讬讜 诇讗 讛讬' 诇讜 讚讬谉 讘诪讛 讜讬"诇 诪砖讛 砖讬诪砖 讘讘讙讚讬 讻讛讜谞讛 讜诇讚讘专讬讜 讙诐 讘讗住转专 讙' 讬诪讬诐 诇讬诇讛 讜讬讜诐 诪诪砖 讜讗讬谉 专讗讬' 诇转注谞讬转 砖注讜转 讛专讬 诇驻谞讬谞讜 讻讬讜谉 讚诪转注谞讬谉 诇砖注讜转 诪讗住转专 讗"讻 讙诐 讝' 讬诪讬诐 谞诪讬 谞讬诪讗 砖讛讬讛 诪驻讜专拽 讜讗讬谞谞讜 讗诇讗 讘诪讛 讘注诇诪讗 讬砖 诇砖讗讜诇 讘诪讛 砖讬诪砖 诪砖讛:


讜注"讚 讗讙讚讛 讬砖 诇讛诪砖讬讱 讙诐 讛讗 讚拽谞拽谞讬诐 砖诇 谞讻专讬诐 讚讗讚诐 讛讬讬谞讜 拽谞拽谉 讜诪讞砖讘讜转讬讜 讛讜讗 讛讬讬谉 砖讘转讜讻讜 讜讗诐 讛讜讗 讬讬谉 砖诇 谞讻专讬诐 专"诇 诪讞砖讘讜' 讝专讜转 讜专注讜转 讜专讜爪讛 诇砖讜讘 讗诇 讛' 讬砖 讗诪专讜 砖爪专讬讱 诇住讙讜祝 诇讛转注谞讜转 讜讗诪专讜 转注谞讬' 讙' 讬诪讬诐 专爪讜驻讬' 砖讛讜讗 注"讘 砖注讜转 讻讙诪讟专讬' 砖诐 砖诇 注"讘 讜讛讬讬谞讜 讻诪讜 注讬专讜讬 讙' 讬诪讬诐 诪注诇"注. 讗讘诇 讛讗诪转 讗讬谞讜 讻谉 讗诇讗 讬砖 拽讜谞讛 注讜诇诪讜 讘砖注讛 讗' 诪讬讚 砖诪专讚讜转 讘诇讘讜 讜诪拽讘诇 注诇 注爪诪讜 诇注讝讜讘 讚专讱 驻砖注 讜讛讬讜讚注 诪讞砖讘讜' 讬转"砖 讬讜讚注 讝讛 诪诪谞讜 讛专讬 讛讜讗 讘注诇 转砖讜讘讛 讜爪讚讬拽 讙诪讜专 讜讝讛 讻诪讜 砖讬讛讜讬 讬讘"讞 讘拽谞拽谞讬诐 诇讻诇讜转 诪注爪诪讜 讟注诐 讬讬谉 谞讻专讬诐 讗诇讗 讛转诐 讘注讬 讬讘"讞 讜讛讻讗 讘砖注讛 讗' 住讙讬 讜诪"诪 讗诪专讬' 诇拽诪谉 讙讘讬 讙专 转讜砖讘 注讚 讬讘"讞 砖讬砖转拽注 砖诐 注"讝 诪诪谞讜 讜讛谞讛 诇讛住讜讘专讬' 讚讘注讬' 讚讜拽讗 住讬讙讜驻讬' 讜转注谞讬' 讗"讻 讗住转专 讛讬讛 爪专讬讱 注讬专讜讬 讙' 讬诪讬诐 注"讘 砖注讜转 诇砖讜讘 讜讚诇讗 讻诪讚专砖 讛谞"诇 讜讗讬谉 诪转注谞讬诐 诇砖注讜转 讜砖讬诪砖 诪砖讛 讘讘讙讚讬 讻讛讜谞讛 讗讱 讛讜讗讬诇 讜住讙讬 诇拽谞拽谞讬诐 讘讬讘"讞 讗"讻 讛"讛 讘讗住转专 讻讬讜谉 砖拽讬诪讜 诪讛 砖拽讘诇讜 讻讘专 转讜 诇讗 讛讬讛 爪专讬讻讬诐 转注谞讬转 讙' 讬诪讬诐 诪诪砖 讜诪转注谞讬诐 诇砖注讜转 讜诪砖讛 砖讬诪砖 讘讞诇讜拽 诇讘谉 讛拽爪专转讬 讜拽"诇:


讞诇讜拽 诇讘谉 砖讗讬谉 诇讜 讗讬诪专讗 驻讬专砖"讬 讘诪住' 转注谞讬转 砖诇讗 谞转驻专 讘讜 讘转讬 讬讚讬诐 注"砖 讗讜 讘讬转 讛爪讜讗专 讜讻讚讜诪讛 讻讬 讛讬' 讗专讬讙 讗' 讻诪拽砖讛 讗' 讘诇讬 转驻讬专讛 讜讬"诇 讻讬 讛讻讛谉 讘讘讙讚讬 诇讘谉 讛讜讗 讚讜诪讛 诇诪诇讗讱 讛' 爪讘讗讜转 讗讬砖 诇讘讜砖 讛讘讚讬诐 讻"讻 讛专诪讘"谉 驻' 讗讞专讬 讜讘驻住讜拽 讜谞砖诪注 拽讜诇讜 讘讘讜讗讜 讗诇 讛拽讚砖 讘驻' 转爪讜讛, 讜讛谞讛 讛诪诇讗讱 诇讘讜砖 讛讘讚讬诐 砖诇讜 诪转讞诇转 讘专讬转讜 讻讬 讻讱 谞讘专讗 讜谞讜爪专 诇讗 谞砖转谞讛 讜诇讗 讬砖转谞讛 诪砖讗"讻 讛讻讛谉 诪转拽讚砖 讜讛讜诇讱 诪讬诇讚讜转讜 注讚 砖讬讙讬注 诇诪讚专讬讙转 诇讘讜砖 讛讘讚讬诐 注"讻 讞诇讜拽 诇讘谉 砖诇讜 注砖讜讬 转驻讬专讜转 转驻讬专讜' 诪讞转讬讻讜转 讘讙讚 讻讬 诇讗 谞讙诪专 讘驻"讗 诪砖讗"讻 诪专注"讛 讘转讞诇转 讬爪讬讗转讜 诪讘讟谉 讜诇讬讚讛 讜讛专讬讜谉 谞转诪诇讗 讻诇 讛讘讬转 讗讜专讛 讜讟专诐 讬讜爪专 讘讘讟谉 讻转讬' 注诇讬讜 讘砖讙"诐 讛讜讗 讘砖专 注"讻 讞诇讜拽 诇讘谉 砖诇讜 讗讬谉 诇讜 讗讬诪专讗 讻讬 讛讜讗 讗专讬讙 讗':


讚讜专讚讬讗 讚讬讬"谞 注讟"讝 讬"讚 住讬' 拽讻"讙 住拽"讛 砖讛拽砖讛 讗专"转 诪驻' 讻诇 讛讘砖专 专诪讬 讘专 转诪专讬 注"砖 讜砖诪注转讬 讘砖诐 讛讙讗讜谉 诪讛讜' 讝专讞 讗讬讬讚诇讬抓 讝爪"诇 诪砖诐 诪讜讻讞 讻专"转 讚讗诇转"讛 诪讗讬 拽砖讬' 诇讛讜 讚诇诪讗 讚讬讬"谞 讛讜讗 讛讗 讛"诇 住"住 讚诇诪讗 诪讬砖专讗诇 讜讗转"诇 诪谞讻专讬 讚诇诪讗 讗讞专 讬讘"讞 讛讜讛 讜诇诪讛 诇讬' 诇诪讬诪专 讚拽讚讞讜 讘讬' 讞讬诇驻讬 讗注"讻 讛讜讛 住"住 诇讛讞诪讬专 讚诇诪讗 诇讗 注讘专讜 讬讘"讞 讜讗转"诇 注讘专讜 讬讘"讞 讚诇诪讗 诇讗 谞转诪讚讜 讘诪讬诐 讜讚驻讞"讞 讜爪"注 讗诐 讝讛 住"住 诇讛讞诪讬专 讚讛讻诇 讗' 讗转"诇 砖诇 讙讜讬 讚诇诪讗 讻讘专 讛讜讻砖专讜 讻专讗讜讬 讜讘砖诐 讛讙讗讜谉 诪讛"讜 讚讜讚 讚讬讬讟砖 讝"诇 砖诪注转讬 诇转专抓 拽' 讟"讝 讚诪砖讜诐 住驻拽 诇讗 转诪讚谉 转诪讚谉 讘诪讬诐 讗讬谉 诇讗住讜专 讚住驻拽 住转诐 讬讬谞诐 讚专讘谞谉 诇讛拽诇 讗讱 住驻拽 讬讘"讞 讛"诇 讬砖 诇讜 诪转讬专讬' 讜住驻讬拽讜 诇讛讞诪讬专 讜讙诐 讝讛 爪"注 讚讜拽讗 讛讙注诇讛 讘讞诪讬谉 讚爪专讬讱 讛讜爪讗讛 诇讛讙注讬诇 讛讜讛 讗讬谉 诇讜 诪转讬专讬' 讗讘诇 诇转诪讜讚 讘诪讬诐 讘诇讬 讛讜爪讗讛 讛"诇 讬砖 诇讜 诪转讬专讬' 讜住驻讬拽讜 讜住"住 诇讛讞诪讬专 讜拽' 讟"讝 讘诪拽讜诪讛 讗诇讗 讚诇驻注"讚 诪注讬拽专讗 诇拽"诪 讚讛讗 专"转 诪讜讚讛 诇专讘谞讜 讗驻专讬诐 讚讬讘砖讛 讘转谞讜专 驻讜注诇 讻诪讜 讬讘"讞 讗诇讗 讚讛爪专讬讱 谞诪讬 转诪讚谉 讘诪讬诐 讜讗诇讜 谞转诪讚讜 讘诪讬诐 讜谞转讬讘砖讜 讘转谞讜专 讛讬' 专"转 诪讜讚讛 讜讻"砖 讗诐 谞转讬讘砖讜 讘转谞讜专 讜讙诐 砖讛讜 讬讘"讞 讚砖专讬' 讜讛讻讗 讚诇讗讞专 讬讘"讞 砖专驻谉 讘讗砖 讜爪诇讛 注诇讬讛诐 讻讞诇 驻砖讬讟讗 讚砖专讬驻转谉 讘讗砖 讜诪拽诇讬 拽诇讬 讗讬住讜专讗 讛讜讛 讟驻讬 诪讬讘讜砖 讘转谞讜专 讜诇拽"诪 诇讻讗讜专讛:


讗诪谞诐 专讗讬转讬 讘转砖讜' 讞讻诐 爪讘讬 讻砖讛拽砖讛 诇讜 讛讙讗讜谉 诪讛专诪讗"砖 诪讞专住 讛讚专讬讬谞讬 讜讻诇讬 谞转专 讚诇讗 诪讛谞讬 诇讛讜 讬讘"讞 讜转讬' 诪砖讜诐 讚讬讬谉 讛专讘讛 讻讜谞住 讻讬讬谉 砖讘转讜讱 讛讞讘讬讜转 砖讗讜转讜 讗讬谞讜 讻诇讛 讜讛讜诇讱 讗讞专 讬讘"讞 注"砖 讜讗"讻 讬"诇 诇专"转 讛谞讬 讚讜专讚讬讗 拽讜讚诐 砖谞转诪讚讜 讘诪讬诐 讛讬讬谉 讻谞讜住 讘转讜讻诐 讻讘转讜讱 讛讞讘讬讜' 讜讘注讬' 谞转诪讚讜 转讞诇讛 讜讗讞"讻 讬讘"讞 讜讛讻讗 砖注讘专 讬讘"讞 拽讜讚诐 砖砖专驻诐 讜爪诇讛 注诇讬讛诐 讻讞诇 诇讗 诪讛谞讬 讬讘"讞 讻诇诇 讻诪讜 讚诇讗 驻讜注诇 诇讬讬谉 讛讻谞讜住 讘讞讘讬', 讜诇讻谉 讛拽砖讛 讟"讝 诪"诪 讗讬谞讜 诪讜讻专讞:


讜注讬"砖 讘转砖讜' 讞讻诐 爪讘讬 住讬' 注"讛 讛拽砖讛 讗讚专"转 拽' 注爪讜诪讛 诪砖"住 驻"拽 讚诪讙诇讛 讚讝讬诇 诇讙讘讬 注诪讜谉 讜诪讜讗讘 讚讬转讘讬' 讘讚讜讻转讬讬讛讜 讻讞诪专讗 讚讬转讬讘 注诇 讚讜专讚讬' 讚讻转讬' 砖讗讜谉 诪讜讗讘 诪谞注讜专讬讜 讜砖讜拽讟 讛讜讗 注诇 砖诪专讬讜 讛专讬 诪讬讬转讬 专讗讬' 诪拽专讗 讚砖讜拽讟 注诇 砖诪专讬讜 讚讛讜讛 讻讞诪专讗 讚讬转讬讘 注诇 讚讜专讚讬' 讜讗讬讱 讬讗诪专 专"转 注讚 砖诇讗 谞转诪讚 谞拽专讗 砖诪专讬' 讜诪砖谞转诪讚 谞拽专讗 讚讜专讚讬' 讜诇讻讗讜专讛 爪注"讙 讜诇驻注"讚 诇拽"诪 讚转讜住' 讘讬讘诪讜转 注"讜 注"讘 讘住讜祝 讛讚讘讜专 讗住拽讜 讚注"讬 谞讘讜讻讚谞爪专 谞转讘诇讘诇讜 讙诐 注诪讜谉 讜诪讜讗讘 讗讱 住谞讞专讜讘 诇讗 讘诇讘诇讜诐 讜讬专诪讬' 讗诪专 拽讜讚诐 讘诇讘讜诇 谞"谞 砖讛讜讗 砖讜拽讚 注诇 砖诪专讬讜 讗讱 讗讞"讻 谞转讘诇讘诇讜 诪谞"谞 讜讚拽讗诪专讬 诇讗讞砖讜专讜砖 讻讞诪专讗 讚讬转讬讘 注诇 讚讜专讚讬' 专"诇 砖诇讗 谞转讘诇讘诇 讘' 驻注诪讬诐 注"砖 讗"讻 讛专讬 诪讘讜讗专 诇讛讚讬' 讻专"转 讚讟专诐 砖谞转讘诇讘诇讜 讻诇诇 讛讬' 讚讜诪讬' 诇讬讬谉 注诇 砖诪专讬讜 讜诪砖谞转讘诇讘诇讜 注"讬 谞"谞 讜讞讝专讜 诇诪拽讜诪诐 讛"诇 讻讚讜专讚讬' 砖谞转诪讚 讘诪讬诐 讜转讜住住 讜谞注砖讛 诪诪谞讜 讬讬谉 讜讗讜转讜 讞诪专讗 讬转讬讘 注诇 讚讜专讚讬' 诪砖讗"讻 诪砖讗专讬 讗讜诪讜转 砖谞转讘诇讘诇讜 讘' 驻注诪讬诐 讗驻讬' 注诇 讚讜专讚讬' 诇讗 讬转讘讬 讜讛谞讛 讗诪转 讜讛谞讛 谞讻讜谉 讗讱 专"转 注爪诪讜 转讬' 转讬' 讗讞专 讘转讜住' 讘诪讙诇讛 注"砖 讜谞"诇:





砖注专讬 转讜专转 讘讘诇

(诇讚 讗) 专"注 讗讬拽诇注 诇讙讬谞讝拽 讜讻讜'.鈥斪⒆�' 转讜住' 砖讻转讘讜 讘砖诐 专砖"讬 讚讙专住讬谞谉 "诪专 注讜拽讘讗". 讗讘诇 讙诐 讘讬专讜砖诇诪讬 讘驻专拽讬谉 讛"讚 [诪讗 注"讘] 讗讬转讗 讻注讬谉 讝讛 讘专' 注拽讬讘讛: "讗"专 讘讗 讻砖讛诇讱 专' 注拽讬讘讛 诇讝讬驻专讬谉 讗转讜谉 砖讗诇讜谉 诇讬讛 拽谞拽谞讬诐 砖诇 讙讜讬诐 讘诪讛 讛讬讗 讟讛专转谉". 诇讻谉 讛注讬拽专 讻谞讜住讞 砖诇驻谞讬谞讜, 讜砖讬谞讜讬 讛诪拽讜诪讜转 砖讘讬谉 讛讘讘诇讬 讜讛讬专讜砖诇诪讬 讗讬谞讜 诪注讻讘. 讜讻讘专 谞讜讚注 砖专"注 讛讬讛 讛讜诇讱 讜砖讟 讘讻诪讛 诪讚讬谞讜转 讜诪拽讜诪讜转 专讞讜拽讬诐. 讜诪爪讗谞讜 讗讜转讜 讘讙讬谞讝拽 砖诇 诪讚讬 (讘"专 驻诇"讙 讝) 讜讘讝讬驻专讬谉 (讬专讜砖诇诪讬 讘"拽 驻"讟 讛讟"讜).

